钦定古今图书集成/明伦汇编/氏族典/第398卷 > 李化龙
## 钦定古今图书集成/明伦汇编/氏族典/第398卷 > 李化龙

按《明外史李化龙传》：“化龙，字于田，长垣人。万历二年
进士，除嵩县知县。年甫二十，胥吏易之。化龙阴察其
奸，悉置之法，县中大治。迁南京工部主事，就转吏部，
出为河南提学佥事，历山东参议、参政，入为太仆少
卿，转右通政使。二十二年，擢右佥都御史，巡抚辽东，
进兵部右侍郎，寻以病去。二十七年，起故官，总督湖”
广、川、贵军务，讨播州叛臣杨应龙。自出师至灭贼，凡
百有十四日。化龙初闻父丧，以《金革》起复，至是乞归
终制。三十一年，起工部右侍郎，总理河道。再以忧去，
未代。叙前平播功，晋兵部尚书，加少保。三十五年，起
戎政尚书。秩满，加柱国、少傅。卒官，谥襄毅。